b'\n_START_ARTICLE_\nPascal Egloff\n_START_PARAGRAPH_\nPascal Egloff (s. 8. elokuuta 1992) on sveitsil\xc3\xa4inen m\xc3\xa4kihypp\xc3\xa4\xc3\xa4j\xc3\xa4._NEWLINE_M\xc3\xa4kihypyn maailmancupissa Egloff kilpaili ensimm\xc3\xa4isen kerran 7. maaliskuuta 2009 Lahdessa, jossa h\xc3\xa4n oli joukkuem\xc3\xa4ess\xc3\xa4 Sveitsin joukkueen mukana kymmenes. Kaudella 2009-2010 Egloff oli mukana Kuusamossa hyp\xc3\xa4tyss\xc3\xa4 joukkuekisassa, jossa Sveitsi sijoittui kuudenneksi. Henkil\xc3\xb6kohtaiseen maailmancupin kilpailuun Egloff osallistui ensimm\xc3\xa4isen kerran Kuusamossa seuraavana p\xc3\xa4iv\xc3\xa4n\xc3\xa4 sijoittuen 35:nneksi. Parhaimmillaan h\xc3\xa4n on sijoittunut 33:nneksi Sapporossa tammikuussa 2014.'